b'\n_START_ARTICLE_\nAbscisna os\n_START_PARAGRAPH_\nAbsc\xc3\xadsna \xc3\xb3s ali os x (pogovorno x-\xc3\xb3s) je prva os v pravokotnem koordinatnem sistemu. Koordinata, ki jo ta os dolo\xc4\x8da, se imenuje abscisa ali koordinata x. V\xc4\x8dasih se izraz abscisa uporablja tudi za abscisno os, a tako izra\xc5\xbeanje ni matemati\xc4\x8dno pravilno._NEWLINE_V dvorazse\xc5\xbenem koordinatnem sistemu je os x praviloma vodoravna (os y ali ordinatna os pa je navpi\xc4\x8dna)._NEWLINE_V trirazse\xc5\xbenem koordinatnem sistemu je os x praviloma vodoravna (enako kot os y, na katero je pravokotna), navpi\xc4\x8dna os pa se imenuje os z ali aplikatna os.'